JayJayThrowThrow/commonwealth-wiki-mix huggingface dataset:
کیریبین

تصغیر|400px|وسطی امریکا و کیریبین کا جغرافیائی نقشہ (اردو میں)

بحیرہ کیریبین اس سے ملحقہ جزائر اور ساحلوں کا علاقہ کیریبین (caribbean) کہلاتا ہے۔ یہ علاقہ شمالی امریکا کے جنوب مشرق، وسطی امریکہ کے مشرق اور جنوبی امریکا کے شمال اور مغرب میں واقع ہے۔

کیریبین پرت کے اوپر واقع یہ علاقہ 7 ہزار سے زائد جزائر پر مشتمل ہے۔ یہ علاقہ غرب الہند بھی کہلاتا ہے جو 28 آزاد و محکوم علاقوں کا مجموعہ ہے۔

اس علاقے کا نام کیریبین 15 ویں صدی کے اواخر میں یورپیوں کی آمد کے موقع پر یہاں کے ایک گروہ کیرب سے موسوم ہے۔ جبکہ دوسرا نام یعنی غرب الہند کرسٹوفر کولمبس کے اس نظریے کے باعث وجود میں آیا کہ وہ اس علاقے کو مرتے دم تک ہندوستان ہی سمجھتا رہا۔ دوسری جانب علاقے کے لیے استعمال ہونے والی ہسپانوی اصطلاح انٹیلاس کا مطلب نو دریافت شدہ علاقے ہے۔

یہ علاقہ اپنے خوبصورت ساحلوں اور تفریحی مقامات کے باعث دنیا بھر کے سیاحوں میں معروف ہے اس لیے سیاحت یہاں کی اہم ترین صنعتوں میں سے ایک ہے۔ بر صغیر میں اس کی شہرت کی سب سے بڑی وجہ کرکٹ کا کھیل ہے جس میں ویسٹ انڈیز دو مرتبہ عالمی اعزاز حاصل کر چکا ہے۔ 2007ء میں کرکٹ کا عالمی کپ بھی کیریبین جزائر پر ہی کھیلا گیا جس میں آسٹریلیا نے مسلسل تیسری مرتبہ فتح حاصل کی۔


Image:Arubasunset 2.jpg|اروبا
Image:Sandy Ground Anguilla.jpg|انگوئلا
Image:Mini moke.jpg|بارباڈوس
Image:Bonaire 1000 steps.jpg|بونیر
Image:Roadtown, Tortola.jpg|برطانوی جزائر ورجن
Image:Bob-Marley-in-Concert Zurich 05-30-80.jpg| جمیکا
Image:Soufriere Hills.jpg|مونٹسیرٹ


زمرہ:امریکین کے خطے
زمرہ:جنوبی امریکا کے خطے
زمرہ:کامنز زمرہ جس کا ربط ویکی ڈیٹا پر ہے

کیریبین جزائر

زمرہ:کیریبین
جینیفر ڈونیلی

امریکی مصنفہ۔ جینیفر ڈونیلی کو بچوں کے ادب کے میدان میں ایک اہم مقام حاصل ہے۔ اے ناردن لائٹس، ٹی روز۔ دی ونٹڑ روز جیسے ناول انھوں نے بچوں کے لیے لکھے۔ ڈونیلی کے خاندان کا تعلق کومیتھ اور ڈبلن کے علاقے سے ہے۔ جینیفر ڈونیلی نے لندن کے ادارے بیربیک کالج سے تعلیم حاصل کی۔ پہلا ناول ٹی روز کے نام سے لکھا۔

جینیفر ڈونیلی کی کتاب ’اے گیدرنگ لائٹ‘ ان کی تیسری تصنیف لیکن نوعمر بچوں کے لیے پہلی تصنیف ہے۔ ان کی یہ کتاب حقیقی زندگی کے ایک واقع پر مبنی ہے جس میں بیسویں صدی کی شروع میں امریکا میں ایک جوان عورت کی لاش کو ایک جھیل سے نکالا گیا تھا۔ ان کی اس کتاب پر انھیں کارنیگی میڈل دیا گیا۔

یہاں یہ امر دلچسپی سے خالی نہ ہوگا کہ ناشرین دس سال تک جینیفر ڈونیلی کی تصانیف کو شائع کرنے سے انکار کرتے رہے۔ ایک عشرے کی جدوجہد کے بعد انتالیس سال کی عمر میں ڈونیلی کی پہلی تصنیف پچھلے سال شائع ہوئی۔
حوالہ جات

زمرہ:1963ء کی پیدائشیں
زمرہ:آئرش نژاد امریکی شخصیات
زمرہ:امریکی بچوں کے مصنفین
زمرہ:امریکی نثر نگار
زمرہ:بقید حیات شخصیات
زمرہ:بیرکبک، جامعہ لندن کے فضلا
زمرہ:لوئیس کاؤنٹی، نیو یارک کی شخصیات
زمرہ:ویکی ڈیٹا سے مختلف مختصر وضاحت
زمرہ:یونیورسٹی آف روچیسٹر کے فضلا
زمرہ:1953ء کی پیدائشیں
زمرہ:اکیسویں صدی کا ادب
زمرہ:امریکی ادب
صائمہ

صائمہ، ایک پاکستانی فلمی اداکارہ اور فلم ساز ہیں۔ انھوں نے 1990ء میں لالی وڈ میں قدم رکھا اور بہت جلد پنجابی فلموں کی صفِ اول کی اداکارہ بن گئیں۔ صائمہ نے جس وقت فلمی صنعت میں قدم رکھا، اس وقت انجمن اور سلطان راہی کی جوڑی ہٹ تھی اورانجمن اپنے کیریئر کی بلندیوں پر تھیں- اسے صائمہ کی خوش قسمتی کہا جا سکتا ہے کہ صائمہ کی فلمی صنعت میں آمد کے کچھ ہی عرصہ بعد انجمن نے شادی کر لی اور فلمی صنعت چھوڑ دی- اب صائمہ کے لیے میدان خالی تھا چنانچہ صائمہ نے سخت محنت کی اور فلمی صنعت پر چھا گئیں-صائمہ نور ضلع ملتان میں پیدا ہوئیں۔
پہلی فلم

انھوں نے 1990ء میں فلم ’خطرناک‘ سے فنی زندگی کا آغاز کیا اور اس کے ایک سال بعد ہی ان کی آٹھ فلمیں ریلیز ہوئیں- فلم ’الیکشن‘ میں ان کا مرکزی کردار تھا اور اس فلم میں ان کے مدمقابل ہیرو کے کردار سلطان راہی نے ادا کیا- اس سے ساتھ ہی سلطان راہی اور صائمہ کی ایک ایسی فلمی جوڑی قائم ہوئی جو سن انیس چھیانوے میں سلطان راہی کے قتل تک مسلسل فلموں کی کامیابی کا ضامن رہی۔

سلطان راہی کی وفات کے بعد صائمہ کے مقابل تنظیم حسن‘ سعود‘ غلام محی الدین‘ جاوید شیخ‘ اقبال گوندل‘ اظہار قاضی‘ معمر رانا‘ بابر علی، شان شاہداورشامل خان کو کاسٹ کیا گیا- ان میں سے معمر رانا اور شان کے ساتھ صائمہ کی فلمیں زیادہ کامیاب رہیں- فلموں کے علاوہ صائمہ نے ٹی وی ڈراموں میں بھی کام کیا۔
سیدنور اور صائمہ

معمر رانا کے ساتھ صائمہ کی فلم چوڑیاں نے تو کامیابیوں کے نئے ریکارڈ قائم کیے۔ اس فلم کے ڈائریکٹر سید نور تھے بعد میں صائمہ اور سید نور کا تعلق مزید گہرا ہوتا گیا اخبارات میں ان کی شادی کی افواہیں گردش کرتی رہیں۔ آخر کار 2007ء میں صائمہ نے سید نور سے شادی کا انکشاف کیا۔
فلمساز

بطور فلمساز ان کی پہلی فلم بطورفلمساز ان کی پہلی فلم مجاجن ہے جس میں خود صائمہ نے اداکاری بھی کی۔ اور اس فلم کو بھی سید نور نے ڈائریکٹ کیا۔
حوالہ جات

زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:بیسویں صدی کی پاکستانی اداکارائیں
زمرہ:پاکستانی فلمی اداکارائیں
زمرہ:پنجابی سنیما کی اداکارائیں
زمرہ:پنجابی شخصیات
زمرہ:ملتان کی شخصیات
زمرہ:نگار اعزاز جیتنے والی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1967ء کی پیدائشیں
ایم ایف حسین

مشہور ہندوستانی مصور، پورا نام مقبول فدا حسین (17 ستمبر 1915ء-9 جون 2011ء)، لیکن ایم ایف حسین کے نام سے جانے جاتے ہیں۔ 17 ستمبر 1915 کو ہندوستان میں پیدا ہوئے۔ کم عمر میں والدہ کا انتقال ہو گیا۔ جس کے بعد والد کے ساتھ اندور آ گئے جہاں انھوں نے ابتدائی تعلیم حاصل کی۔ مقبول فدا حسین بھارت کے سب سے مشہور مصوروں میں سے ایک تھے۔ بھارت کے پکاسو کے نام سے بھی مشہور حسین نے 1929 میں رنگوں کو اپنا دوست بنا لیا تھا۔ بمبئی آکر انھوں نے باقاعدہ آرٹ کی تعلیم حاصل کی۔ 1940 کے عشرے میں ان کا نام آرٹ کی دنیا میں ابھرا۔
آرٹ

حسین کا شمار اعلیٰ ترین عصری مصوروں میں ہوتا ہے ان کی تجریدی (abstract) اور جدید طرز کی مصوری گھوڑے کی شبیہ نمایاں ہے۔ وہ اکّثر اپنی تصویروں میں ہندوستان کے اساطیری کرداروں کو استعمال کرتے ہیں اور ایسی ہی ان کی بعض تصویریں تنازع کا سبب بھی بن چکی ہیں۔
کامیاب مصور

تجارتی اعتبار سے وہ ہندوستان کے سب سے کامیاب مصور ہیں۔ حسین نے ایک ارب روپے کے عوض ایک سو پینٹنگز بنانے کا ایک معاہدہ طے کیا جسے انڈیا کی تاریخ میں آرٹ کا سب سے بڑا معاہدہ کہا گیا۔
متنازع شخصیت

مارچ 2006ء میں اتر پردیش کے شہر ہردوار کے ایک وکیل اروند شری واستو نے حسین کی ایک پینٹنگ پر اعتراض کیا تھا اور ان کا کہنا تھا کہ پینٹنگ میں ہندو دیوی کو برہنہ انداز میں دکھایا گیا ہے۔ حسین کی اسی پینٹنگ کے خلاف کئی علاقوں میں ہندو شدت پسند تنظیموں نے مظاہرے بھی کیے اور ملک بھر کی مختلف عدالتوں میں پانچ مقدمات ہیں جن میں ہریدوار کے اس کیس کے علاوہ مدھیہ پردیش میں دو، مہاراشٹر کی عدالت میں ایک اور ایک مقدمہ دہلی کی عدالت میں چلا۔ ایک عدالت نے ان کی جائداد کی ضبطی کا بھی حکم دیا۔ جس کے بعد ان کو خود ساختہ جلاوطنی کی زندگی گزارنا پڑی۔ 2010 میں قطر کی حکومت نے ان کوشہریت کی پیش کش کی جو انھوں نے قبول کر لی۔
فلمساز

انھوں نے ایک آرٹ فلم گج گامنی بھی بنائی جو باکس آفس پر چل نہ سکی۔ اس فلم میں بھارت کی مشہور اداکارہ مادھوری ڈکشت نے کام کیا۔
اعزازات

1966 میں حکومت ہندوستان نے پدما شری کے اعزاز سے نواز اس کے علاوہ پدما بھوشن کا اعزاز بھی ان کو دیا گیا۔
مزید دیکھیے
حوالہ جات

زمرہ:اندور کی شخصیات
زمرہ:بھارت میں تنازعات
زمرہ:بھارتی اسماعیلی
زمرہ:بھارتی جلاوطن
زمرہ:بھارتی فلم ہدایت کار
زمرہ:بھارتی فلمی پیشکار
زمرہ:بھارتی فوٹوگرافر
زمرہ:بھارتی مسلم شخصیات
زمرہ:بروک ووڈ قبرستان میں تدفین
زمرہ:بیسویں صدی کے بھارتی مصور
زمرہ:پدم بھوشن وصول کنندگان
زمرہ:پدم وبھوشن وصول کنندگان
زمرہ:سلیمانی بوہرے
زمرہ:علوم و فنون میں پدما بھوشن اعزاز وصول کردہ شخصیات
زمرہ:فلمی ہدایت کار
زمرہ:فنون میں پدم شری وصول کنندگان
زمرہ:فنون میں پدم وبھوشن وصول کنندگان
زمرہ:قطر کے وطن گیر شہری
زمرہ:قومی فلم اعزاز (بھارت) فاتحین
زمرہ:گجراتی شخصیات
زمرہ:لندن میں وفات پانے والی شخصیات
زمرہ:مسلم مصور
زمرہ:مہاراشٹر کی شخصیات
زمرہ:مہاراشٹر کے مصور
زمرہ:مہاراشٹر
زمرہ:وڈودرا کی شخصیات
زمرہ:وفیات بسبب دورہ قلب
زمرہ:ویکی ڈیٹا سے مختلف مختصر وضاحت
زمرہ:ہندوستانی مرد مصورین
زمرہ:ہندوستانی مصور
زمرہ:1913ء کی پیدائشیں
زمرہ:1915ء کی پیدائشیں
زمرہ:2011ء کی وفیات
سنگھار کے سامان

سامان سنگھار سے مراد ایسی اشیاء اور یا پھر طریقے (جیسے کاسمیٹک جراحی (cosmetic surgery)) ہیں جن کو استعمال کرنے یا اختیار کرنے پر انسانی وضع یا شکل و صورت میں (فردی ذوق کے مطابق) کچھ بہتری آتی ہو یا کم از کم آنے کی توقع ہوا کرتی ہو۔ یعنی یوں کہ سکتے ہیں کہ انسان اپنی آرائش کی خاطر (یا بعض اوقات جسم کی کسی غیر معمولی ساخت کو درست کرنے کی خاطر) جو اشیاء یا طریقۂ کار استعمال کرتا ہے ان کو تزویقات (جمع تزویق) کہا جاتا ہے۔ انسان کی اس خواہش (کبھی منطقی اور طبی لحاظ سے درکار اور کبھی نفسانی خواہشات کے زیر اثر) کا دائرۂ کار خاصہ وسیع ہے اور اسی بنا پر چند شعبہ جات زندگی میں کاسمیٹکس کو ایک ذیلی شعبے کی حیثیت حاصل ہو چکی ہے۔
تاریخ

کاسمیٹک کا لفظ یونانی لفظ کاسمیتکے سے نکلا ہے جس کا لفظی مطلب ملبوسات اور زیورات کی سمجھ ہے۔ اس پیشے سے منسلک لوگوں کو کاسمتیکوس کہا جاتا تھا۔ تاریخ میں زیورات اور کاسمیٹکس کا سب سے پرانا ثبوت مصری آثارِ قدیمہ سے ملتا ہے۔ اس کے علاوہ یونانی آثارِ قدیمہ سے بھی اس کے ثبوت ملتے ہیں۔ پرانی کاسمیٹکس کی اشیاء میں مندرجہ ذیل چیزوں کے شواہد آثارِ قدیمہ سے ملے ہیں
* بام کے طور پر ارنڈی کے تیل کا استعمال
* شہد کی مکھی کے موم، زیتون کے تیل اور عرق گلاب سے بنی ہوئی جلد کی کریمیں
* انیسوں صدی میں ویزلین
* 1911 میں نیویا
جدید دور

دور جدید میں مزید انواع و اقسام کی کاسمیٹک کی اشیائ دستیاب ہیں مثلا ۔
* لیپوسکشن
* کول سکلپٹنگ
* بوٹوکس
* پلاسٹک سرجری
* کیمیائ پیل
* وغیرہ
حوالہ جات

زمرہ:ویکی ڈیٹا سے مختلف مختصر وضاحت
زمرہ:میک اپ
کرن دیسائی

مشہور ہندوستانی مصنفہ۔ چندی گڑھ میں پیدا ہوئیں۔ پونا اور ممبئی میں ابتدائی تعلیم حاصل کی اور اس کے لندن اور پھر امریکہ منتقل ہوئیں۔ ان کا پہلا ناول 1998ء میں منظر عام پر آیا جس نے کافی مقبولیت حاصل کی۔

2006ء ان کے دوسرے ناول دی انہیریٹنس آف لاس (The Inheritance of Loss) کو بکر انعام ملا۔ وہ یہ اعزاز حاصل کرنے والی سب سے کم عمر خاتون ہیں۔ وہ ہندوستان سے تعلق رکھنے والی دوسری خاتون مصنفہ ہیں جو کو بکر انعام سے نوازا گیا ہے۔
مزید دیکھیے

بھارتی مصنفات کی فہرست
حوالہ جات

زمرہ:1971ء کی پیدائشیں
زمرہ:اکیسویں صدی کی بھارتی مصنفات
زمرہ:اکیسویں صدی کی مصنفات
زمرہ:اکیسویں صدی کے امریکی ناول نگار
زمرہ:اکیسویں صدی کے بھارتی مصنفین
زمرہ:اکیسویں صدی کے بھارتی ناول نگار
زمرہ:امریکی خواتین ناول نگار
زمرہ:امریکی ہندو
زمرہ:بقید حیات شخصیات
زمرہ:بیسویں صدی کی بھارتی مصنفات
زمرہ:بیسویں صدی کی مصنفات
زمرہ:بیسویں صدی کے امریکی ناول نگار
زمرہ:بیسویں صدی کے بھارتی مصنفین
زمرہ:بیسویں صدی کے ہندوستانی ناول نگار
زمرہ:بھارت کے انگریزی مصنفین
زمرہ:بھارتی خواتین ناول نگار
زمرہ:بھارتی ناول نگار
زمرہ:جرمن نژاد بھارتی شخصیات
زمرہ:چندی گڑھ کی شخصیات
زمرہ:چندی گڑھ کی مصنفات
زمرہ:دہلی کی مصنفات
زمرہ:دہلی کے مصنفین
زمرہ:دہلی کے ناول نگار
زمرہ:ریاستہائے متحدہ کو بھارتی تارکین وطن
زمرہ:کامنز زمرہ جس کا ربط ویکی ڈیٹا پر ہے
کرن ڈیسائی
زمرہ:کیتھڈرل اینڈ جان کینون اسکول کے فضلا
زمرہ:بیسویں صدی کی امریکی خواتین
زمرہ:اکیسویں صدی کی امریکی خواتین
زمرہ:بیسویں صدی کی امریکی مصنفات
زمرہ:اکیسویں صدی کی امریکی مصنفات
زمرہ:ویکی ڈیٹا سے مطابقت رکھنے والی مختصر تفصیل
زمرہ:کولمبیا یونیورسٹی اسکول آف آرٹس کے فضلا
زمرہ:دہلی کی شخصیات
زمرہ:نیشنل بک کریٹکس سرکل ایوارڈ یافتہ
دی انہیریٹنس آف لاس

دی انہیریٹنس آف لاس ہندوستان میں پیدا ہونے والی مشہور مصنفہ کرن ڈیسائی کا شہرہ آفاق ناول۔ 2006ء میں پہلی دفعہ شائع ہوا۔ مصنفہ کو اس ناول کی بدولت مین بکر پرائز سے نوازا گیا۔ اس کتاب کے بارے میں خود مصنفہ کا کہنا ہے کہ یہ کتاب میں نے اپنے والدین، ان کے والدین، اپنی کہانی اور دراصل اصل میں ٹوٹے ہوئے لوگوں کی کہانیاں اور آدھی زندگیوں اور ایک چوتھائی زندگیوں اور خوف اور کمیوں سے بھری زندگیوں کے بارے میں لکھتے ہوئے لکھی ہے۔

ناول کیمبرج سے تعلیم یافتہ ایک بھارتی قاضی کی کہانی ہے جو ہمالیہ میں ریٹائرمنٹ کی زندگی گزار رہا ہے۔ جج کی زندگی میں سکون کے ان کی یتیم پوتی کی آمد اور ان کے باورچی کی امریکی محکمۂ امیگریشن کو دھوکا دینے کی کوششوں سے برباد ہو نے کا خطرہ پیدا ہو جاتا ہے۔
حوالہ جات

زمرہ:2006ء کے امریکی ناول
زمرہ:2006ء کے ناول
زمرہ:انگریزی زبان کے ناول
زمرہ:داستانی ادب میں بھارتی تارکین وطن
زمرہ:کرن ڈیسائی کے ناول
زمرہ:اٹلانٹک منتھلی پریس کی کتابیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:دارجلنگ
زمرہ:بھارت میں وقوع پذیر واقعات پر ناول
زمرہ:امریکی ناول
زمرہ:بھارتی تارکین وطن کے بارے میں فلمیں
مونیکا علی

مونیکا علی بنگلہ دیشی نژاد برطانوی مصنفہ ہے۔ بنگلہ دیش میں پیدا ہوئیں تین سال کی عمر میں اپنے والدین کے ساتھ برطانیہ منتقل ہوئیں۔ اپنی ابتدائی اور اعلیٰ تعلیم وہیں سے حاصل کی۔ اور اب بھی وہیں پر رہائش پزیر ہیں۔ ان کی وجہ شہرت ان کا شہرہ آفاق ناول برک لین ہے۔ ان کے اس ناول 2003ء میں بکر پرائز کے لیے نامزد کیا گیا۔
حوالہ جات

زمرہ:1967ء کی پیدائشیں
زمرہ:اکیسویں صدی کے برطانوی مصنفین
زمرہ:اکیسویں صدی کے برطانوی ناول نگار
زمرہ:برطانوی خواتین ناول نگار
زمرہ:بقید حیات شخصیات
زمرہ:بنگلہ دیشی مصنفات
زمرہ:لندن کے مصنفین
زمرہ:ڈھاکہ کی شخصیات
زمرہ:بولٹن کی شخصیات
زمرہ:اکیسویں صدی کی برطانوی مصنفات
زمرہ:بنگلہ دیشی نثراد کی برطانوی شخصیات
زمرہ:فیلو رائل سوسائٹی ادب
زمرہ:مڈل سیکس یونیورسٹی کے فضلا
زمرہ:بنگلہ دیشی مصنفین
زمرہ:واڈھم کالج، اوکسفرڈ کے فضلا
زمرہ:برٹش بک ایوارڈ فاتحین
زمرہ:ڈھاکہ کے مصنفین
زمرہ:خواتین ناول نگار
زمرہ:برطانوی مصنفین
زمرہ:پاکستانی مصنفات
زمرہ:خواتین
زمرہ:اکیسویں صدی کی بنگلہ دیشی خواتین
زمرہ:اکیسویں صدی کی پاکستانی خواتین
زمرہ:برطانوی شخصیات
زمرہ:اکیسویں صدی کا ادب
زمرہ:انگریزی ادب
زمرہ:ناول
برک لین (ناول)

مونیکا علی کا مشہور ناول۔ جو 2003 کے بکر پرائز کے لیے بھی نامزد کیا گیا۔
کہانی

’برک لین‘ نازنین نامی ایک کردار کی کہانی ہے جو شادی کے بعد بنگلہ دیش کے ایک گاؤں سے لندن کے مشرقی علاقہ بِرک لین میں رہنے آتی ہے۔ یہ وہ علاقہ ہے جس میں بنگلہ دیشی تارکین وطن کی بڑی تعداد آباد ہے اور جہاں غربت اور دیگر مسائل عام ہیں۔

نازنین خاموشی سے گھر کے کام اور خاوند کی خدمت میں لگی رہتی ہے اور آہستہ آہستہ اس کو اس اجنبی ماحول کی سمجھ میں آنے لگتی ہے۔

نازنین کے میاں کو تعلیم یافتہ ہونے کے باوجود اچھی نوکری نہیں ملتی۔ نازنین خود ایک کپڑے بنانے والی فیکٹری کے لیے سلائی کا کام گھر سے کرنے لگتی ہے اور اسی طرح اس کی کریم سے ملاقات ہوتی جو اس کے پاس سلائی کا کام لے کر آتا ہے۔

کریم کے ذریعے نازنین کو برطانیہ میں مسلمان نوجوانوں کے مسائل اور ان نوجوانوں کو اسلام کے نام پر آپنے آپ کو منظم کرنے کے جذبے کا معلوم ہوتا ہے۔

برطانوی معاشرے میں بنگلہ دیشی نژآد خاندانوں کے مسائل اور پریشانیوں کو اس کہانی میں خوبصورتی سے پیش کیا گیا ہے۔ لندن آنے والے ان تارکین وطن کی سب سے بڑی خواہش وطن واپسی کی ہے۔ لندن میں بیٹھ کر وہ وطن واپس جانے کے خواب دیکھتے رہتے ہیں۔

ایک مغربی اور غیر اسلامی معاشرے میں بچوں کی پرورش بھی ان تمام افراد کے لیے ایک بہت بڑا مسئلہ دکھایا گیا ہے۔ کتاب میں والدین بچوں کی غیر مہذب حرکتوں سے پریشان ہوتے اور بچے یا تو والدین سے تنگ ہوتے ہیں یا پھر اپنی شناخت کے لیے ’مسلمان تنظیمیں ‘ قائم کر لیتی ہیں۔

نازنین کی کہانی کے ساتھ اس کی بہن حسینہ کی کہانی بھی اس کے بنگلہ دیش سے بھیجے ہوئے خطوط کے ذریعے بیان کی گئی ہے۔ حسینہ دونوں بہنوں میں زیادہ خوبصورت تھی اور اس نے اپنی مرضی سے شادی کی تھی۔ ظالم میاں سے نجات حاصل کر کے وہ گھر سے بھاگ جاتی ہے اور ڈھاکہ میں اسے دیگر مشکلات اور مظالم کا سامنا کرنا پڑتا ہے۔ ’برک لین‘ برطانوی معاشرے میں تارکین وطن کی داستانوں کی ایک اور مثال ہے۔

زمرہ:انگریزی ناول
مساوی قوتِ خرید خام ملکی پیداوار

مساویِ قوتِ خرید خام ملکی پیداوار (Purchasing Power Parity GDP) خام ملکی پیداوار کی ایک بہتر شکل ہے۔ خام ملکی پیداوار میں مسئلہ یہ ہے کہ ممالک کی زر مبادلہ کی شرح تبادلہ مختلف ہے اور بدلتی رہتی ہے۔ یہ تبدیلی مختلف ممالک کے لیے یکساں نہیں ہوتی اور یہی نہیں بلکہ یہ شرح تبادلہ عوام کی قوت خرید پر مبنی نہیں ہوتی۔

ان مسائل کا حل یہ ہے کہ فی کس آمدنی کو ڈالر میں عام شرح تبادلہ پر تبدیل نہ کیا جائے بلکہ مساویِ قوتِ خرید شرح تبادلہ (PPP:Purchasing Power Parity) کو استعمال کیا جائے۔ مثال کے طور پر اگر پاکستانی روپیہ کی شرح تبادلہ ڈالر کے ساتھ 60 روپے فی ڈالر ہے مگر پاکستان میں 40 روپے میں اتنی اشیاء خریدی جا سکتی ہیں جتنی ایک امریکی ڈالر میں، تو شرح تبادلہ 40 روپے کے حساب سے آمدنی کو ڈالر میں تبدیل کیا جائے گا نہ کہ اصل شرحِ تبادلہ میں۔ اس سے عوام کی درست قوتِ خرید کا اندازہ ہو سکے گا۔ اس طریقہ سے حاصل کردہ خام ملکی پیداوار کو مساویِ قوتِ خرید خام ملکی پیداوار (Purchasing Power Parity GDP) کہا جاتا ہے۔
مزید دیکھیے

* خام ملکی پیداوار
* فی کس آمدنی
* مساوی قوتِ خرید (Purchasing Power Parity)*

زمرہ:اقتصادی ترقی
زمرہ:اقتصادی نمو
زمرہ:بین الاقوامی معاشیات
زمرہ:کلیاتی معاشیات
مساوی قوت خرید

مساوی قوتِ خرید (purchasing power parity) ایک نظریہ ہے جو گستاف کیسل نے 1920ء میں پیش کیا تھا۔ اس میں ممالک کے زر مبادلہ کی لمبے عرصے کی شرح تبادلہ کو استعمال کر کے کسی زر مبادلہ کی حقیقی شرح تبادلہ کو اخذ کیا جاتا ہے۔ اس میں یہ تصور کیا جاتا ہے کہ ایک درست کام کرنے والی منڈی میں چیزوں کی قیمتیں ایک جیسی ہو جائیں گی۔ چنانچہ حقیقی شرح تبادلہ اخذ کرنے کے لیے یہ دیکھنا چاہیے کہ دو ممالک میں ایک جیسی اشیاء ان ممالک کے کتنے روپیہ میں خریدی جا سکتی ہیں۔ مثلاً امریکا میں ایک ڈالر میں جتنی اشیاء خریدی جا سکتی ہیں وہ کتنے پاکستانی روپے میں خریدی جا سکتی ہیں۔
مساوی قوتِ خرید شرح تبادلہ کے بارے میں آسان الفاظ میں یہ سمجھ لیں کہ مثال کے طور پر اگر پاکستانی روپیہc کی شرح تبادلہ ڈالر کے ساتھ 60 روپے فی ڈالر ہے مگر پاکستان میں 40 روپے میں اتنی اشیاء خریدی جا سکتی ہیں جتنی ایک امریکی ڈالر میں، تو شرح تبادلہ 40 روپے کے حساب سے آمدنی کو ڈالر میں تبدیل کیا جائے گا نہ کہ اصل شرحِ تبادلہ میں۔ اس سے عوام کی درست قوتِ خرید کا اندازہ ہو سکے گا۔ اسے مساوی قوتِ خرید شرح تبادلہ کہا جائے گا۔
مزید دیکھیے

* مساوی قوتِ خرید خام ملکی پیداوار
* فی کس آمدنی


زمرہ:ارقام مشعر
زمرہ:اقتصادی اشارے
زمرہ:اقتصادی ترقی
زمرہ:اقتصادی نمو
زمرہ:بین الاقوامی معاشیات
زمرہ:خام ملکی پیداوار
زمرہ:کرنسی
زمرہ:کلیاتی معاشیات
زمرہ:تجارت
وضعیت

تصغیر|240px|ا Möbius strip|موبیس پٹی ایسی شے جس میں صرف ایک سطح اور ایک کنارہ ہے۔ ایسی اشیا وضعیت کے شعبہ میں مطالعہ کی جاتی ہیں۔

وضعیت، ( یونانی τόπος, “جگہ” اور λόγος, “مطالعہ” ) ریاضیات کا بڑا شعبہ ہے، جو ایسے فضائی خواص جو استمری بگاڑ کے زیر برقرار رہیں کا مطالعہ کرتا ہے، مثلاً ایسا بگاڑ جس میں کھینچا جائے مگر توڑنا یا چپکانا نہ شامل ہو۔ یہ ہندسہ اور نظریہ طاقم کے تصورات جیسا کہ فضاء، بُعد اور استحالہ، میں ترقی سے معرض وجود میں آیا

خیلات جو اب وضعیت کے تحت آتے ہیں، کا اظہار بعید 1736ء تک کیا جاتا رہا ہے اور انیسویں صدی کے آخر تک ممیز شعبہ ترقی کر گای، جسے لاطینی میں geometria situs (جگہ کا ہندسہ) کہا جانے لگا اور بعد میں موجودہ نام (ٹوپالوجی) topology پڑا۔ بیسویں صدی کے وسط میں یہ ریاضیات کا اہم افزائشی علاقہ تھا۔

وضعیت کا لفظ اس ریاضیاتی شعبہ کے لیے بھی استعمال ہوتا ہے اور اس طاقم خاندان کے لیے بھی استعمال ہوتا ہے جس کے کچھ ایسے مخصوص خاصے ہوتے ہیں جو وضعیاتی فضاء تعریف کرنے کے کام آتے ہیں اور یہ فضاء وضعیت کی اساسی شے ہے۔ خاصی اہمیت کا حامل تشاکل مثلی ہیں، جو بطور استمری دالہات جن کا مقلوب ہو، تعریف کیا جا سکتا ہے۔ نظیرً، فنکشن y=x3 تشاکل مثلی ہے حقیقی لکیر کی۔

وضعیت کے کئی ذیلی شعبے ہیں۔ وضعیت کی سب سے اساسی اور روایتی تقسیم نقطہ طاقم وضعیت، جو وضعیت کے بنیادی پہلو قائم کرتی ہے اور وضعیتی فضاؤں کے جبلّی تصورات تفتیش کرتی ہے (اساسی مثالوں میں شامل ہیں مُكتَنَزی اور متواصل)؛ الجبرائی وضعیت، جو الجبرائی ساختیں، جیسا کہ ہم وضعیتی گروہ اور مماثلیت، استعمال کر کے متواصلیت کا درجہ ناپنے کی کوشش کرتی ہے؛ اور ہندساتی وضعیت، جو اولیً مشاعب اور ان کا دوسری مشاعب میں دفنانے (رکھنے) کا مطالعہ کرتی ہے۔ مطالعہ کے کچھ سرگرم علاقے، جیسا کہ کم بُعد وضعیت اور نظریہ گراف اس تقسیم میں صاف نہیں بیٹھتیں۔


زمرہ:ریاضیاتی ساختیں
زمرہ:مقامیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:یونانی مستعار الفاظ
زمرہ:ماہرین مقامیات
حساب کا بنیادی مسئلہ اثباتی

حساب کا بنیادی مسئلہ اثباتی

فرض کرو n>1۔ اب n کو مفرد اعداد پر مشتمل جزوِ ضربی کے طور پر لکھا جا سکتا ہے۔ اور یہ جُزوِ ضربی منفرد ہوں گے، صرف ترتیب مختلف ہو سکتی ہے۔ مثال:


\ 299376 = 2^4 \times 3^5 \times 7 \times 11


جہاں 2, 3, 7, 11, مفرد اعداد ہیں۔ ان مفرد اعداد کے علاوہ کوئی دوسرا مفرد اعداد کا مجموعہ نہیں، جو 299376 کے جزوِ ضربی بن سکیں، صرف ترتیب مختلف ہو سکتی ہے، مثلاً


\ 299376 = 7 \times 3 \times 2 \times 2 \times 3 \times 3 \times 2 \times 3 \times 11 \times 3 \times 2


زمرہ:تقسیم (ریاضی)
زمرہ:حساب
علی سلیم

پاکستانی اداکار۔ مشہور ٹی وی پروگرام بیگم نوازش علی شو کے میزبان۔ 1980 کو پیدا ہوئے۔ بچپن ہی میں خاتون بننے کی خواہش ان کے اندر جاگی۔ اور گڑیوں کے ساتھ کھیلنے کے ساتھ ساتھ کامیاب خواتین جیسا بننے کی آرزو کی۔ ان کی زندگی کا سب سے تلخ لمحہ 1995ء میں ان کے والدین کی علیحدگی تھی۔
ٹی وی میں آمد

انہی مایوسی بھرے دنوں میں ان کی ملاقات ٹی وی اداکارہ مرحومہ یاسمین اسماعیل سے ہوئی۔ یاسمین نے انھیں امید کی کرن دکھائی اور آج ان کی شہرت میں یاسمین کا بڑا کردار ہے مئی انیس سو اٹھانوے میں آرٹ یا آٹا نامی ایک سٹیج شو میں بے نظیر بھٹو کی نقل اتاری۔ اپنی اداکاری کی وجہ سے انھیں بہت داد ملی اور شو بہت مقبول ہوا۔ اس کے بعد جیو ٹی کے پروگرام ہم سب امید سے ہیں میں بھی انھوں نے بے نظیر بھٹو کی خوبصورت پیروڈی کی یہ پروگرام ان کی مزید مقبولیت کا سبب بنا۔
بیگم نوازش علی

1930 میں لاہور میں دوستوں کی ایک محفل میں بیٹھے ہوئے بیگم نوازش علی شو کا آئیڈیا ان کے ذہن میں آیا۔ ایک ایسا ٹاک شو جس میں علی کو ایک طلاق یافتہ وسط عمر کی ایسی خاتون کے طور پر میزبانی کرنی تھی جو ہر کسی کو جانتی ہیں۔
شروع میں انھوں نے ’جیو‘ ٹی وی سے شو کے بارے میں بات کی۔ وہاں سے انکار کے بعد جب وہ ’آج‘ ٹی وی کے پاس اپنا آئیڈیا لے کر پہنچے تو وہاں ان کے آئیڈیا کو ہاتھوں ہاتھ لیا گیا۔ پہلی قسط سے ہی اس شو کو بہت پسند کیا گیا۔ اب تک اس شو میں سیاست دانوں سے لے کر فلمی اداکاروں اور کھلاڑیوں تک ہر طرح کے لوگ آ چکے ہیں۔
2007 میں مختلف وجوہات کی بنا پر سلیم نے بیگم نوازش علی شو کو بند کرنے کا اعلان کیا۔ ان وجوہات میں اس شو میں ایک فرضی کرنل کا کاردار شامل ہے۔ علی سلیم کے مطابق افواجِ پاکستان کی عوامی رابطہ کے ادارے نے سخت دباؤ ڈالا جو اس پروگرام کے بند کرنے کی ایک اہم وجہ ہے۔۔ مگر اس بات کی تصدیق افواج پاکستان کے عوامی رابطہ کے ادارے نے نہیں کی۔
بیرونی روابط

*
*

زمرہ:1979ء کی پیدائشیں
زمرہ:اسلام آباد کی شخصیات
زمرہ:ایل جی بی ٹی کیو مسلمان
زمرہ:بقید حیات شخصیات
زمرہ:بگ باس کے شرکا
زمرہ:پاکستان کی ایل جی بی ٹی شخصیات
زمرہ:پاکستانی ٹیلی ویژن میزبان
زمرہ:پاکستانی مرد اداکار
زمرہ:پاکستانی مرد ٹیلی ویژن اداکار
زمرہ:پاکستانی مزاح کار
زمرہ:پاکستانی منظر نویس
زمرہ:کراچی کی شخصیات
زمرہ:پاکستانی سوشلائٹ
زمرہ:اکیسویں صدی کی ایل جی بی ٹی کیو شخصیات
زمرہ:مسلم مرد مزاحیہ فنکار
زمرہ:ہندی ٹی وی کے مرد اداکار
زمرہ:بھارت میں پاکستانی مرد تارکین وطن اداکار
زمرہ:اسلام آباد کے مصنفین
زمرہ:اسلام آباد کے مرد اداکار
زمرہ:دو جنسی مسلم
بنفسیہ و بمثلیہ

بنفسیہ و بمثلیہ، فلسفہ و فلسفۂ سائنس، بطور خاص علمیات (Epistemology) میں استعمال ہونے والی دو ایسی اصطلاحات ہیں جن کا اطلاق اکثر (مگر ہمیشہ نہیں) معلومات اور علم کی شناخت کے دوران کیا جاتا ہے۔ بنفسیہ کو انگریزی میں a Priori اور بمثلیہ کو a Posteriori کہا جاتا ہے۔ بنفسیہ سے مراد ایسی معلومات (بعض اوقات مفروضے) کی لی جاتی ہے کہ جن کی بنیاد خود اپنی ذات میں موجود ہو یا یوں کہـ سکتے ہیں کہ ان کی اساس کو قائم کرنے کے لیے کسی تجربے یا مشاہداتی شہادت کی ضرورت نہ ہو۔ جبکہ بمثلیہ ایسی اصطلاح ہے کہ جو اس وقت استعمال کی جاتی ہے کہ جب کسی معلومات (بعض اوقات مفروضے) کی دلیل کے لیے کسی دیگر مشاہداتی شہادت یا کسی دیگر تجربے یا مظہر کی ضرورت ہو یا یوں کہ سکتے ہیں کے ان کی توجیہ کے لیے کسی قسم کی گذشتہ تجرباتی مثال کی ضرورت ہوا کرتی ہو، اسی لیے اس کو اردو میں بمثلیہ کہا جاتا ہے۔
آسان وضاحت

آسان الفاظ میں اگر کہا جائے تو بنفسیہ کو ایک ایسی معلومات کہا جاتا ہے جس کی تصدیق خود اس کے اپنے اندر پہلے سے بہ نفس نفیس موجود ہو جبکہ بمثلیہ ایک ایسی معلومات ہوگی جس کی تصدیق یا جس کے وا‍قعی معلومات ہونے کو تسلیم کرنے کے لیے اس معلومات کے بعد کسی دیگر مشاہدے یا معلومات کی مثال کی ضرورت پڑتی ہو یعنی اس کا مطلب دوسرے الفاظ میں یہ ہوا کہ بمثلیہ کو کسی دیگر معلومات یا مثال جیسی معلومات یا مثال کہا جا سکتا ہے۔ مثال کے طور پر اگر یہ کہا جائے کہ چاۓ کے پانی میں دودھ شامل کرنے سے چائے کے پانی کا رنگ ہلکے سیاہی مائل سے بھورا یا خاکی ہو جاتا ہے تو یہ ایک بنفسیہ معلومات ہوگی کیونکہ منطق یہی کہتی ہے کہ ایسا ہی ہوگا۔ لیکن اگر یہ کہا جائے کہ چائے کے پانی میں تین چمچے دودھ شامل کرنے سے اس کا رنگ اس خاص حد تک گہرا بھورا اور چھ چمچے دودھ شامل کرنے سے اس خاص حد جیسا ہلکا بھورا ہو جائے گا تو پھر یہ ایک بمثلیہ مثال ہوگی کیونکہ اس کی ایک درست معلومات کی حیثیت سے تصدیق یا دلیل کی خاطر چائے کے پانی میں تین چمچے اور چھ چمچے دودھ کے ڈال کر مشاہدہ کرنا پڑے گا۔ اسی طرح اگر یہ کہا جائے کہ تمام کنوارے، غیر شادی شدہ ہوتے ہیں تو یہ ایک بنفسیہ ملومات ہوگی جبکہ اگر یہ کہا جائے کہ یہ کنوارا، طویل الجسامت ہے تو یہ ایک بمثلیہ معلومات ہوگی کیونکہ اس کی توجیہ کے لیے دیگر کنواروں سے اس کی مثال درکار ہوگی۔

اگر اوپر کی دونوں مثالوں پر غور کیا جائے تو یہ بات سامنے آتی ہے کہ بنفسیہ اور بمثلیہ میں صرف منطق اور اور مشاہدے کا ہی ہونا کافی نہیں ہے بلکہ ان میں تجزیہ لازمی طور پر شامل ہوتا ہے یعنی اگر یہ بات منطق سے ثابت ہے کہ چائے کے پانی میں دودھ ڈالنے سے رنگ بھورا ہو جائے گا تو اس میں بھی تجزیے اور کسی نہ کسی حد تک گذشتہ تجربے کی ضرورت ہے جبکہ زیادہ دودھ ڈالنے سے رنگ ہلکا بھورا ہوجانے والی بات بھی تجربے کے ساتھ ساتھ کسی نہ کسی حد تک منطق سے بھی ثابت ہوتی ہے۔ اور اسی طرح سے اس تجزیے والی بات کا اطلاق کنواروں کی مثال سمیت تمام بنفسیہ و بمثلیہ مواقع پر ہوتا ہے۔
حوالہ جات

بنفسیہ
زمرہ:تجربیت
زمرہ:تصورات علمیات
زمرہ:تعلیل
زمرہ:حقیقت
زمرہ:شخصانی تجربہ
زمرہ:عقلیت
زمرہ:علمیات
زمرہ:فلسفیانہ تصورات
زمرہ:فلسفیانہ منطق
زمرہ:فلسفہ کانٹ
زمرہ:قیاسی منطق
زمرہ:مآخذ معلومات
زمرہ:افکار
زمرہ:فلسفہ عقل
زمرہ:تنقیدی افکار
زمرہ:ذہنی عوامل
زمرہ:فلسفہ منطق
زمرہ:کامنز زمرہ جس کا ربط ویکی ڈیٹا پر ہے
زمرہ:فلسفہ تعلیم
زمرہ:فلسفیانہ نظریات
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظریات منطق